PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2003/DZ/2/1/081	Bratislava 07.05.2003

Protimonopolný úrad Slovenskej republiky, odbor zneužívania dominantného postavenia, v konaní začatom z vlastného podnetu dňa 19.03.2003 vo veci možného zneužitia dominantného postavenia podľa § 8 ods. 2 písm. c) zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. podnikateľom Ryba Žilina spol. s r.o., so sídlom Hviezdoslavova 5, 010 01 Žilina 

rozhodol:

na základe § 25 ods. 3 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z.  tak, že podnikateľ Jana Golembiovská – NOVOGOL, so sídlom Solivarská 126/23, 821 03 Bratislava         nie je účastníkom tohto konania.

Odôvodnenie:

Dňa 19.03.20032 začal Protimonopolný úrad Slovenskej republiky, odbor zneužívania dominantného postavenia (ďalej len „úrad“) z vlastného podnetu správne konanie vo veci zneužívania dominantného postavenia podnikateľom Ryba Žilina spol. s r.o., so sídlom Hviezdoslavova 5, 010 01 Žilina (ďalej len „Ryba Žilina s.r.o.). Ako ďalšieho účastníka správneho konania pribral úrad podnikateľa Jana Golembiovská – NOVOGOL, so sídlom Solivarská 126/23, 821 03 Bratislava. 

Otázka účastníka konania vedeného úradom je upravená v § 25 ods. 3  zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona 465/2002 Z.z. (ďalej len „zákon“).  Vo vzťahu k § 14 ods. 1 zákona o správnom konaní ide o lex specialis, čiže na danú problematiku nemožno aplikovať správny poriadok. Podľa § 25 ods. 1 zákona môže úrad začať konanie z vlastného podnetu alebo na návrh podnikateľa. Účastníkom konania vedeného úradom je v zmysle § 25 ods. 3 zákona navrhovateľ a podnikatelia, o ktorých právach, právom chránených záujmoch a povinnostiach ustanovených zákonom sa má rozhodnúť. Účastník konania je teda v porovnaní so správnym poriadkom užšie vymedzený, pretože účastníkom konania na úrade môže byť len podnikateľ v zmysle § 3 ods. 2 zákona. 

Úrad analýzou podkladov zistil, že spoločnosť Ryba Žilina s.r.o. uzatvorila zmluvy s podnikateľom Jana Sulačeková – SUPERLATÍV, IČO: 17 573 157 so sídlom 935 23 Rybník, č. 608. Podnikateľ s týmto obchodným menom ukončil podnikateľskú činnosť 15.04.2002. Podnikateľ Jana Golembiovská – NOVOGOL,  IČO: 37 727 761 zahájil podnikateľskú činnosť 19.04.2003. Odlišné Identifikačné čísla organizácií predstavujú skutočnosť, že ide o dva rozdielne podnikateľské subjekty. 

Nástupcom podnikateľa Jana Sulačeková – SUPERLATÍV, aj keď sa jedná o tú istú fyzickú osobu, nemôže byť podnikateľ Jana Golembovská – NOVOGOL, pretože podľa ustanovenia § 57 ods.2 živnostenského zákona právnym nástupcom živnostníka – fyzickej osoby môže byť len pozostalý manžel, prípadne osoby uvedené v § 13 živnostenského zákona, čo nie je tento prípad. Rovnako ani záväzky podnikateľa Jana Sulačeková – SUPERLATÍV, neprešli na podnikateľa Jana Golembiovská NOVOGOL. 

Úrad na základe uvedených zistení dospel k záveru, že podnikateľ Jana Golembiovská – NOVOGOL, so sídlom Solivarská 126/23, 821 03 Bratislava, nie je podnikateľ, o ktorého právach a povinnostiach bude úrad podľa § 25 ods. 3 zákona rozhodovať. 

Na základe vyššie uvedených skutočností úrad rozhodol tak, ako je to uvedené vo výroku tohto rozhodnutia.

Poučenie:
Podľa § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona 465/2002 Z.z. proti tomuto rozhodnutiu možno podať rozklad na Protimonopolný úrad Slovenskej republiky, odbor zneužívania dominantného postavenia , Drieňová 24, 826 03 Bratislava, v lehote 15 dní odo dňa doručenia tohto rozhodnutia. V zmysle § 61 ods. 1 zákona č. 71/1967 Zb. o správnom konaní v znení zákona č. 215/2002 Z.z. o elektronickom podpise a o zmene a doplnení niektorých zákonov včas podaný rozklad má odkladný účinok.

                                                                                          

     Ing. Ladislav Szabó
          riaditeľ odboru
zneužívania  dominantného postavenia

Rozhodnutie sa doručí:

1. Jana Golembiovská – NOVOGOL, Solivarská 126/23, 821 03 Bratislava
2. Mgr. Renáta  Zahoraková advokátka, Advokátska kancelária Hladká–Zahoráková, Karpatská 7, 811 05 Bratislava 
Podľa § 6 ods. 1 zákona 182/1993 Z.z. o vlastníctve bytov a nebytových priestorov sa na správu domu zriaďuje spoločenstvo vlastníkov bytov a nebytových priestorov v dome, ak vlastníci bytov a nebytových priestorov neuzavrú zmluvu o výkone správy s inou právnickou osobou alebo fyzickou osobou, najmä s bytovým družstvom. Spoločenstvo je podľa § 7 ods. 1 zákona 182/1993 Z.z. o vlastníctve bytov a nebytových priestorov právnická osoba zapísaná v registri združení vedenom príslušným okresným úradom. O zriadení spoločenstva sa môžu dohodnúť vlastníci bytov a nebytových priestorov, ktoré sa nachádzajú vo viacerých domoch. 

Spoločenstvo Trenčianska bolo Rozhodnutím Okresného úradu v Ilave číslo 98/015301 zo dňa 20.02.1998 zapísane do  registra združení pod evidenčným číslom 10/98. Spoločenstvo Trenčianska bolo zriadené na správu bytového domu a vytvorené na základe písomnej zmluvy. Jeho členmi sú všetci vlastníci bytov v bytovom dome. Úrad dospel k záveru, že činnosť Spoločenstva Trenčianska spojená so správou bytov a nebytových priestorov je činnosťou „sprostredkovateľskou“ a podlieha rozhodnutiam členov, vlastníkov bytov a nebytových priestorov. Vykonávanie správy bytového domu Spoločenstvom Trenčianska predstavuje poskytovanie služby len pre vlastnú spotrebu domu. Táto služba sa nestáva klasickou trhovou aktivitou. Spoločenstvo Trenčianska, ako združenie zastupujúce vlastníkov bytov a nebytových priestorov – spotrebiteľov nie je podnikateľom podľa § 3 ods. 2 zákona a preto nemá z uvedených dôvodov spôsobilosť byť účastníkom konania.